
B.P. HASDEU 


— cu prilejul'comemorării lui la Cimpina! — 
—)—— 


a, 


E frumos din partea Cimpinenilor că s'au gîndit să 
comemoreze pe Hasdeu. Cu atit mai frumos, cu cit , 
isolatul care a venit. sfarimat de viata si atins de una 
din acele lovituri pentru care nu este mingiiere, a 
căutat aici numai un adăpost al ultimilor săi ani intr’un 
frumos colț de tara unde cred că atunci nu domina 
încă folositoarea exploatare a petrolului. Deprins a nu 
se lega de mediu şi păstrindu-se întreg pentru cuge- 
tarea sa, îndreptată atunci către ce e mai presus de 
noi, în forme care nu sînt ale noastre şi ale Bisericii 
noastre, dar prin care el îşi adormia durerea, el nu 
putea fi colaboratorul acelora între cari se aşezase.. 
De altfel nici nu pătrunsese încă acea conștiință, care 
astăzi e, oriunde, neapărată: că oricine, oricît ar fi el, 
nu are dreptul să se despartă de nevoile şi cerintile 
acelora între cari l-a aşezat soarta. 

În comemorarea pe care au initiat-o Cimpinenii ei au 
cu dinsii o întreagă opinie romănească. Înainte de 
minunea unirii terilor locuite de neamul nostru, a- 

aceasta ar fi fost cu neputinţă, Opiniei ardeleae, încă 
Sfioasa, îi stăteau in cale piedeci de neinlaturat, Bu- 
covina zăcea in asfixia austriacă, și Basarabia, de unde 
‘ni-a venit Hasdeu, ca un simbol sau, mai bine: ca o. 
prevestire, n'avea glas in hotăririle poporului romă- 
nesc. Astăzi ea se poate manifesta întreagă la inde- 
plinirea datoriilor ei morale, ; 
In sala sint acum si oameni cari apartin altei di- 
rectii decit aceleia pe care a vrut s’o imprime ‘acest 
geniu incomplect care a fost Hasdeu. Colegul mieu 
Mehedinţi e elevul si se consideră ca moștenitorul lui 
Maiorescu. Ce luptă s'a purtat pe vremuri între aceşti doi 
fruntaşi intelectuali ai vremii lor, a căror înțelegere, 
care putea fi aşa de fericită pentru progresul nostru 
cultural, a fost zădărnicită şi de acei parasiti intri- 
ganti cari joacă un așa de mare rol în societatea noas- 
tra si pe cari isolatul i-a tolerat prea mult, pana la 
sfirsit, în jurul său! Între unul si altul erau mari de- 
osebiri: la Hasdeu efervescenta romantismului capricios, 
avintul imaginației îndrăznețe, ştiinţa imensă în toate 
domeniile şi nesfirsita curiositate de a mai afla, in-. 
stinctul nestăpînit al continuei creatiuni ; la cellalt care 
n'a fost un creator, armonia unor mari însuşiri culti- 
vate în cele mai bune şcoli apusene, disciplina impusă, 
perfecta stapinire a voinţei, permanenta atitudine a 
unei armonii de măsură antică. Hasdeu ar fi putut fi 
prin entusiasmul său seful unei întregi generaţii, dacă nu 
sar fi complăcut în singurătatea gindurilor sale ; în 
jurul celuilalt, mai sociabil, din temperament ca si din. 
chibzuială, s'a strîns o şcoală întreagă. Dar noi nu- 
primim din moștenirea lor decît aceia ce-i unește, 
complectîndu-se. Temperamentele care se duşmăniau s'au 
dus, opera lor care-i apropie, rămîne: o reținem pe 

aceasta. Si astfel directorul de pănă ieri al „Convorbi- 
rilor literare“ poate fi aici. Si eu însumi, care nu 
m'am înțeles totdeauna în păreri, cu puținătatea mea 
fata de gloria lui, am putut primi chemarea care mi-a 
dat sarcina, atît de delicată, de astăzi. Aceasta cu atit 
mai mult, cu cit soarta a vrut ca ultimii ani ai îna- 
intasului să aibă pentru mine zîmbetul care prea multă 
vreme, şi nu din vina mea, mi-a fost refusat. Pot 
vorbi astfel cu mintea liberă si inima caldă fără a mă 
face vinovat de una din acele ipocrisii care, într'o so- 
cietate unde interesele fac așa de mult să varieze pă- 
rerile unora despre alții, sînt asa de dese, — dar pe 
care să-mi fie permis a continuă să le rasping. 


Cînd, din anume cercuri tinerești, sa luat întăia 
„inițiativă a acestei comemorări, s'au comis, cu voie 
sau fără, cîteva greşeli, a căror îndreptare-mi va per- 
mite să dau de la început anume linii principale din 
subiectul mieu. 

Cred că s'a înțeles a se da generaţiei mele, care ea 
însăşi se apleacă spre comemorări din nenorocire prea 
apropiate, o lecţie de amintire şi de apreciere a ace- 
luia care a fost de sigur un erou al cugetării romă- 
neşti în a doua jumătate a secolului al XIX-lea. 
Tinerii sînt prea ocupați de ei înşii ca să poată reco- 
manda pietate unor oameni pe cari încercările vieţii 
ar fi ajuns ca să-i facă piosi. Lecţia care s'a intenționat, 
n'o primim. Şi adaug: tot asa de putin scăderea care 
ni-ar veni din ridicarea unei figuri pe care, în totali- 
tatea ei, o adimirăm. Fiecare om are a fi judecat în 
margenile datoriei pe care a avut-o generaţia sa; de 
la o generaţie la alta se poate compara talentul singur, 
nu şi felul cum a fost întrebuințat. 

Tineretul de acum treizeci-patruzeci de ani n'a avut 
pentru Hasdeu alte sentimente decît cele cuvenite, și 
el însuși, de și altele erau metodele lui, a privit şi pă- 
rintește către dinsul. Îmi aduc aminte — permiteti-mi 
aceste vechi impresii — de momentul cînd licentiatul 
iesean care eram eu —si aceasta nu era o recoman- 
dare — s'a presintat-la „Revista Nouă“ a lui Hasdeu. 
Mă conducea poetul Arthur Stavri, acum fost prefect 
la Dorohoiu. Da, poet, pe vremea cînd pentru acesta 
trebuia să aibi minte, inimă, şi să scrii şi romănește. 
Revista nu se redacta în cine știe ce sumbru cavou. 
În Strada Regală, după odaia din fata unde alegea 
materia d. redactor Ghionis, care, în romăneasca lui 
specială, îmi atribuia sexul feminin al literei finale din 
numele miea, cămăruța de redacție aduna in jurul 
lui Hasdeu, care credea, greşit, în prevestirea unei 
morți apropiate, cu termin, ceia ce nu-l împiedeca de 
a glumi despre toate, pe Ionescu Gion, de o solemnă 
înfăţişare țapănă, pe d. Speranţă, pe Cosmovici, care 
purta în figura lui tragică prevestirea unei vieţi ne- 
norocite, pe d. Lazar Şăineanu, devenit pe urmă, la 
Paris, Sainéan, cu atita uitare plină de ură a terii 
unde s'a născut, încît, acum. cîțiva ani, acolo, gă- 
sindu-l la editorul mieu și adresîndu-mă lui în romă- 
neste, m’a- întrebat care e limba în care-i vorbesc. 
Venind drept la mine, impunătorul bătrîn, care ştia 
totuşi că sînt. de la o școală care-l critică aspru, îmi 
dădu într'o parte pentru totdeauna „bretonul“ lăsat 
larg pe frunte, într'o vreme cînd pentru un socialism. 
fără bombe, dar cu milă de oameni, părul scurt era, 
ca astăzi, apanagiul femeilor, dar noi, citi eram socia- 
listi, ne credeam obligați a păstra comoara chicei 
noastre. Peste citva timp, de şi nu aduceam decît, 

probabil, ceva pretentie pentru o eruditie inchipuita, 
pe care mi-o dăruia ignoranta încunjurătoare, Hasdeu 
se înţelegea / cu adversarul său în atitea, Odobescu, ` 
pentru a trimete în Apus la studii pe un băietan care, 
din fericire, un trecuse niciunul din concurusrile cere 
_selecționează, adesea, de-a 'ndoasele. 
“Nu, între generaţia critică, realistă, păzită de. orice 
avînt, îndreptată spre simple, dar exacte și, dacă se 
poate, inteligente, constatări, între noi aceştia cari, şi: 
dacă aveam aripile cugetării și poesiei, ne siliam a le 
înfășura ca să nu jignim pe cei lipsiți de dinsele, şi 


. între vrăjitorul, magul intuitiilor fulgerătoare ”' Şi riv- 


- nirii fara rugăciune, prin misterioase atingeri, spre - 
„cerurile care ni sînt atît de închise, n'a fost acel an- 
tagonism, de care s’ar servi bucuros o generaţie pri- 
pită în a-şi căpăta pe ruinele operei noastre o noto- 
rietate care cere. timp, sacrificiu — si oarecare dovezi 
"de discreţie, caracteristică poporului nostru. - 

“Dacă între noi si dinsul, răpede data de cine nu 
putea trăi fără tot ce li dădea el, na fost un rodnic 
contact permanent, in care i-am fi putut da ceia ce 
„oamenii cărunți pot primi fără a scădea de la cei mai 

noi decît dinsii: o tinere în curent cu o îndreptare 
ceva mai la stînga, aceasta nu se datorește unei vi- 
novatii, dintr’o parte şi din alta, ci fatalităţii care 
i-a impus singurătatea, l-a condamnat la dinsa in 
chiar vremea tineretei și maturității lui. 

f 

In adevăr, intr’o literatura sprijinită pe o neclintita 
traditie, care de la vechii scriitori bisericeşti trece la 
cronicarii secolului al XVII-lea, nu lasă neatinși pe 
Ardelenii şcolii latiniste si influențează romantismul 
lui Alecsandri si Kogălniceanu, naționalismul înfocat al 

lui Bălcescu, ajunge la generaţia lui Odobescu şi capătă 


~o admirabilă și omnilaterală expresie in Eminescu, el, 


Hasdeu, n'a avut nimic a face cu dinsa. Pe cînd, în 
vremea noastră, o Elena Văcărescu duce in literatura 
francesa aromele moșiei dimbovitene si focul inimilor 
aristocrației romănești din veacul trecut, pe cînd Ana 
de Noailles, cu tot gestul său de tăgăduire, iertat ca- 
priciului femeiesc, se impune ca întăiul poet frances 
prin azel simț al tainei — strunele de harpă eoliană 
din adincurile nestiute ale sufletului —pe care nu-l 
are spiritul frances, de îngrijită suprafaţă, pe cînd 
chiar în Chefalonitul brăilean Panait Istrati, de o așa 
de bogată faimă actuală, e nota pe care o știm din 
Sandu Aldea, din Sadoveanu, Hasdeu nu ni datorește 
nimic ; el ni aduce, hotărit a se opune mediului, tratat 
ca 0 ironică mindrie, ciudata sa notă străină. O mare 
familie, ridicindu-se prin Lupascii Hijdai pănă la Vodă 
Stefan Petriceicu, dar impestritata continuu cu femei 
de alt neam; un mediu basarabean mai putin viu supt 
vechiul poet polon Boleslas Hyzdew, dar inoit moldove- 
neste, cu toată forma -rusească, de tatăl, Alexandru ; 
lipsa maicei romtnce de la care vine pecetea indele- 
bilă. În aceste condiţii, el cade ca o bombă în socie- 
tatea romănească de pe la 1850, cn viata ei elegantă 
și ticnita, de o aleasă sociabilitate: domnisoarele cin- 
tind din harpă supt lumînările de spermanteta ale po- 
licandrului, pe cînd domnii la masa verde pe care se 
sprijină trichelele cu cristalele irisate de lumină joacă 
pănă în ziuă cărţile şi în salonul de alături se înjghiabă 
acele danturi alese: poled, mazurcă, vals, pe care nu le 
puteau juca și animalele, ca pe acelea de astăzi. Omul, 
total insociabil, uimind si puind pe fiecare în positia de 
apărare, aduce reminiscente de Universitate rusească, de 

regiment împărătesc, de aventuri într'o fara neştiută 
şi, se zice, pretenţii petriceiciane la tron pe o vreme 
cînd ele erau presupuse lui Kogălniceanu şi existente 
la Alecsandri. În Moldova Propășirii de ieri, care-şi 
are acum Romănia literară, de colaboratie a unei întregi 
generaţii romanesti de pretutindeni, el se refusa la 
orice muncă împreună. Apar, într'o ortografie specială, 
broșuri, reviste în care singuratecul tratează lucruri 
care-l interesează pe dinsul. De ce vreau ceilalți, de ce 
doreşte o societate întreagă, de frigurile Unirii nu se 
preocupă ; abia mai tărziu va încerca supt Cuza- Vodă, 
de care s'a ţinut personal departe, o atitudine care 
să fie numai a sa, iar supt Carol I-iu o mișcare me: 
nită a-l înălța acolo unde tintiau visuri nemărturisite. 
Si societăţile neintelese in nevoile lor condamnă la 
acea isolare pe care numai însuşiri geniale o pot înălța, 
dacă nu si mingiia. 

Iata-l, peste cîțiva ani numai, director al Arhivelor, 
în mijlocul acelor lupte politice care nu-l pot cîştiga 
pentru o definitivă fixare, Era încă latinism, oricum: 
occidentalism in aier. Rămășițe de Verum Latium- 
Birlad, de Bistrita-Bistertia si de -Tirgul- Vestei, pentru 
tiganimea din margenea tirgovisteana, bogată in vestale, 
dăinuiau in mintea generaţiei stapinitoare. Nimeni nu 
cerea slavism și slaviști.. După datoria pe care şi-o simte 
fata de ştiinţă, meşterul de combinaţii istorice al Istoriei 
critice publică documentele slavone. ale vechilor noa- 
stre cancelarii in Arhiva istorică, — asteptind zapisele 
si răvaşele romanesti ale Cuvintelor din bătrîni. Nu se 
putea aștepta la o mulțămire generală. Dar aceasta-i era 
indiferent, de şi sufletul lui nu era nesimtitor la laudă. 
N'a mers însă, ca urmaşii lui în acest domeniu, pănă la 
admiterea, în dauna originalității noastre, a tuturor opi- 

niilor filologiei germane care ne făceau debitori pentru ~ 
religie, forma de Stat si cultură, nu numai ai Sirbilor, 
cu cari sîntem de sigur înrudiți ca rasă prin Traco- 
Iliri ca şi prin Romani, dar ai poporului receptiv şi 
imitator cari sînt Bulgarii. 

După vremea revelatiilor, după aceia a iniţiativelor 
vine vremea construcțiilor. I se cere, de Carol I-iu, cu 
care, împăciuitorul, el s'a împăcat, un Dictionariu al 
limbii. Cu titlul impunător de Magnum Etymologicum, 
el dă in loc o imensă Enciclopedie națională, care — ` 
odată ce însuși Dictionariul, adevărat, al d-lui Sextil 
Pușcariu, cu fise şi colaboratori, zăboveşte — nu putea 
decît să ramiie un interesant fragment la acela care 
lucra cu colaboratori de ocasie si cu apelul la divina- 
tie în fiecare moment, mergind cu grija personală pănă 
la ultima corectură. El singur iarăși pe drumurile lui, 
apărat fata de mediu, cum, mai tărziu, isi va face, 
contra, societății întregi, o religie a lui, al cării mare 
preot a voit să fie, chiar dacă nu veniau decit rari și 
adesea interesați credincioși. l 

Spre aceasta parte din sufletul si fapta lui se în- 
dreapta azi o sama desorientată a tineretului dintr’o 
vreme cu nervii zguduiti. I se pare că si prin acest 
uriaș fără tovarăș s'ar putea îndemna la aventurile spi- 
ritului într'o vreme bogată în aventurile politice și 
sociale, toate de o potrivă de condamnabile fata de 
datoriile care ne cer şi de nevoile care ne: string. 

Dar, cas extrem de rar, Hasdeu, care putea scusa orice 
prin incomensurabilul însuşirilor sale, e un model, 
adevăratul model pentru tineret prin calități diame- 
tral opuse. 

Zburătorul ipoteselor celor mai cutezătoare nu le-a 
putut consolida. Nimeni n'ar admite azi, în istorie, 

unde era necesar să se puie, cu sfortarile noastre mo- 
deste, un zăgaz personalismului, care nu e totdeauna 
represintat de oameni geniali, genealogia Basarabilor 
din veacul al XHI-lea, sprijiniți pe o înseilare a Gre- 
cului Fotinò, intrebuintind o vagă cronică sirbeasca. 
Aceiasi soartă o au multe din părerile lui. Constatarea 
documentară, de oricine ar fi servită, biruie cu sigu- 
ranfa. Cînd odată, pe drum, îi spuneam lui Hasdeu că 
frumoasele lui construcții s'ar putea sfarima de un 
document nou, el n'a tăgăduit puterea probanta a a- 
cestuia, ci s'a multamit a spune: „Documentul nu va 
veni“, 

De aceia, cum n’a fost bine că un scormonitor de 
anecdote literare a salutat comemorarea de azi. strin- 
gînd ecoul, glumet sau corosiv, al unor polemici 
care au trăit si pe care el încuși le-ar renega poate 
după înseninarea adusă de ani — căci nu prin negatie 
trăiesc oamenii mari în conștiința poporului lor—, 
tot asa propunerea retipăririi integrale e absurdă. Cum 
nici pe Kogălniceanu, așa de necunoscut, nu se poate 
gîndi a-l reedita cineva si în mici discursuri de harță, 
ci trebuie o alegere, cu atît mai mult ea se impune 
fata de un om cu atîtea laturi ca Hasdeu, adus prin 
specialitatea, prin specialităţile lui a vorbi si de pro- 
blemele cele mai închise din cutare sau Cutare ramură. 
S'a retipărit a doua oară „Loan-Vodă cel Cumplit”. E 
oare acesta, în stilul care nu mai e al nostru, o operă 
educativă? Eroul e un semi-Armean, fost giuvaergiu, 
Domn pe bani al Moldovei din a doua jumătate a se- 
colului al XVI-lea ; arde un 'Viădică pentru a lua banii . 
celui osîndit pentru păcate ; se ridică împotriva Tur- 
cilor fiindcă vreau să-l scoată și face apel, neîncrezin- 
du-se în boierii cari-l vînd la Turci — altceva decît pa- 

rasitii politici cari colindă azi partidele noastre ! — la 
bandele prădalnice ale Cazacilor, pentru a sfirsi printr’o 
capitulatie si a fi rupt în bucăţi de cămile. E oare in 
această legendă ceva din concepția si din nobleta e- 
popeii lui Mihai Viteazul? Ori poate fi vorba dea re- 
tipări volumele „Marelui Etimologic“? 

Să ni ştim socoti cuminte bunele intenţii, care sînt 
rare. O alegere restrinsa, dar bine chibzuită face mai 
mult decit un haos ilegibil. 


În ea s'ar tinea samă de ceia ce vădește mai bine 
calitățile positive şi educative ale acestei vaste opere. 

Cum spuneam, Hasdeu a fost şi un smerit şi devo- 
tat muncitor. Publicaţiile lui de documente sînt un 
exemplu. Alege textul în adevăr interesant, îl îngri- 
jeşte cu o iubire nemărgenită în cel din urmă amă- 
nunt, îl. publică apoi cu o grijă tipografică de care 
cei mai multi dintre contemporanii săi n’aveau nici 
ideie. Multi cari nu se apropiau de dinsul n’ar fi con- 
simțit să facă o asemenea operă, pe nedrept despre- 
_ tuita: am știut-o şi eu care am fost primit, cu același 
despret, ca „Iorga-document“, pentru ca azi să mi se 
arunce în fata sintesele de care la început mă cre- 
deau incapabil. Şi, lucrind asa, simic pedant: n'ar fi 
crezut că nu se poate publica un text de după 1700 
fără a-i numerota pe margene rîndurile ca pentru ver- 
surile lui Homer și discursurile lui Demostene. 

Studiile lui Hasdeu, fie că e vorba de filologie, fie 
că se ocupă de istorie, sînt un îndreptariu de bună 
rinduială. Visiunea perfectă a problemei: cîtă deose- 
bire pănă la barbaria unui Philippide care, confundind 
traducerile, inutile, de texte cu injuria personală, zvir- 
lita in fata presupusilor săi adversari, sperie si des- 

gustă prin massa informă a voluminosului său volum ! 
Odată definită problema, nu se pierde vremea cu acele 
discuţii de păreri moarte care procură biruinți uşoare, 
ca şi cum nevoia ar cere să urmărești pănă la tata 
Noe originile cronicii lui Zilot Rominul. Afirmațiile 
bine întemeiate curăță terenul fără polemici in care 
se amestecă patima personală. Apoi informația, tot- 
deauna de o extraordinară bogăţie — pe care vor 
putea-o apoi întrebuința alții —, se pune la lucru. 
Întregi domenii de izvoare ni au fost revelate de acela 
care cunoştea atîtea literaturi închise nouă. Une ori 
prea întinsă, discuţia e în proporții armonioase. Con- 
structia era pentru el o necesitate ca pentru oricine 
are acel dar nepretuit care e talentul literar. A izgoni 
talentul literar din ştiinţă, a-l ostracisa e o mare greşeală. 
Precum, ca în casul lui Carducci, atît de mare poet 
si pentru disciplina filologică pe care şi-a impus: o ŞI 
care a dat alt răsunet „Odelor barbare“, literatura 
profită din critica şi stăpînirea de sine a ştiinţei, 
știința, mai ales cea despre om, are atîta nevoie de 
nesfirsitele mijloace, de o extremă fineta, ale adevăratei 
literaturi. Adevărurile pe care le putem atinge sînt 
asa de relative încît numai talentul li poate da no- 
tatia exactă. A vîri cu de-a sila în ştiinţă harnice 
suflete grosolane e o eroare, un păcat al seminariilor 
de modă germană la Universitățile noastre. Un odi 
profanum trebuie scris la uşile lor. 


În aceste însuşiri stă valoarea educativă a lui Has- 
deu. Din opera lui trebuie, cum ziceam, să se facă pe 
acest criteriu alegerea. 

Si această alegere nu trebuie să întirzie. In Bucu- 
restii cari au Statui de foști primari şi de foşti miniş- 

tri şi cari au grămădit tot bronzul unei monetării 
pentru monumentul uriaş al unui mare ministru îna- 
inte de a se ridica acela al Suveranului său, în Capi- 
tala cam uşuratecă si foarte. zgomotoasă, pepinieră 
de arivisti, care nu simte lipsa statuilor lui Alecsandri 
şi Eminescu si măcar a unei pietre comemorative pen- 
tru Bălcescu, va veni poate vremea ca într'un loc 
ales — ce ar fi dacă s'ar retinea pentru un parc al 
Universităţii, pline de culoare și celule de temniță, 
locul vechii Primării, unde animale domestice din edi- 
litatea Capitalei permit azi să se instaleze animalele 
sălbatece ate unui circ? — figura lui Hasdeu să apară 
în toată măreţia fruntii lui brăzdate de tulgerele reve- 
lafiilor. Dar pănă atunci să coborim în suflete figura 
lui morală in ce a fost mai putin legat de patimile 
pămîntului. i 

Si din cartea comemorativă cei cari așteaptă un Has- 
deu” numai tăgăduire, răsturnare și imaginaţie vor des- 
coperi unul, mai adevărat și mai necesar, care e air 


matie, intemeiare si. înțelepciune. 
N. lorga 





